Rosyth

Rosyth  (Scots Gaelic: Ros Saidhe or Ros Fiobha) is a smaw toun atween Dunfermline an Inverkeithin in Fife. The name o the toun is Gaelic, and micht mean Pynt o Hey, mibbies referring tae Castleland Hill near the banks o the Forth.  There is a fifteent century castle at uised tae staun on an inch in the Forth but is nou surroondit bi industrial biggins. The ruin't auld Pairish Kirk o Rosyth stauns tae tae the Eastlin side o Limekilns clachan.

The modren toun begoud whan the Navy Dockyaird wis biggit on reclaimit laund on the River Forth aboot 1909. 

The Dockyaird wis bocht by Babcocks in 1987 but yet whiles wirks on Navy ships.  The toun still haes a Nave base cried HMS Caledonia. Forbye the yaird there's wark in Banks an ither offices an mony fowk gaes tae wark in ither pairts sic as Edinburgh an Dunfermline.

Frae its stairt the toun wis tae be a gairden ceety. It haes nou mair nor twal thoosand fowk, fower schuils, five kirks, an a smaw hie gate wi a wheen o shaps, doctors, dentists an the like. New hooses is yet bein biggit.

The toun haes fower kirk biggins. The  Pairish Kirk is the lairgest, in Queensferry Road. It waes modrenised a wheen o years syne. The Catholic Kirk o St John an St Columba stauns in Crossroads Place. The wee Baptisk Kirk stauns on Queensferry Road an is the  auldest kirk biggin in the toun. On the ither side o the road stauns the  Kirk that the Methodists an the Inglis Kirk uise. Whyles the twa o them hae ase service that other. An in the south o the Toun in Grampian Place is a Pentecostal Kirk at waes stairtit a wheen o months past. Their biggin uised tae be the ither pairish kirk an is quite modren.

Forbye the kirk there is a wheen ither groups an centres at talk care o fowk in the toun. There is a Foodbank, an the Helpin Hauns club fur them at is no able. The Community Hub in the auld Post Office gies produce an hot meals tae fowks. They have community gairdens for tae grow fruit and vegetables an learn fowks gairdnin. The cooncil hae a community Centre in Parkgate whaur a kin's o stuff gaes on fur fowks incluidin a ceilidh fur them at is no able.

The toun haes fitba an rugby teams, Acrobay geemnasticks club, scouts, a bress an wuidwin baund cried the Rosyth Concert Baund an a choir fur weeminfowk o sailors in the Navy. 

Category:Touns in Fife
Category:Places o Scotland